1952 വരെ ഭിട്ടാർകനിക കണ്ടൽക്കാടുകൾ ജമേന്ദാർ ഉടമസ്ഥതയിലായിരുന്നു. ഒഡീഷ സർക്കാർ ജമേന്ദാരി സമ്പ്രദായം നിർത്തലാക്കുകയും, ജമീന്ദാരി വനങ്ങളെ സംസ്ഥാന വനംവകുപ്പിന്റെ നിയന്ത്രണത്തിലാക്കി സംരക്ഷിക്കുകയും ചെയ്തു. 1972 ൽ ബ്രഹ്മണി നദിയുടേയും ബിതറാണി നദിയുടേയും നദീതീരത്തിന്റെ 672 ചതുരശ്ര കിലോമീറ്റർ സ്ഥലത്ത് ഭിതാർകണിക വന്യജീവി സങ്കേതമായി പ്രഖ്യാപിച്ചു. 1998 സെപ്റ്റംബറിൽ വന്യജീവി സങ്കേതത്തിന്റെ 145 ചതുരശ്ര കിലോമീറ്റർ വിസ്തൃതിയുള്ള കേന്ദ്രഭാഗം ഭിട്ടാർകാനിക ദേശീയോദ്യാനമായി പ്രഖ്യാപിച്ചു. 2002ൽ റാംസർ ഉടമ്പടി പ്രകാരം സംരക്ഷിക്കപ്പെടുന്ന  തണ്ണീർത്തടപ്രദേശങ്ങളിലൊന്നായി ഭിട്ടാർകനിക കണ്ടൽക്കാടുകളേയും ഉൾപ്പെടുത്തി.